चटगाँव (शहर)
चटगाँव या चटगांव (बांग्ला: চট্টগ্রাম चट्टोग्राम), बांग्लादेश का एक प्रमुख बंदरगाह और दूसरा सबसे बड़ा शहर है। चटगांव एक गहरे पानी का प्राकृतिक बंदरगाह है। बंगाल की खाड़ी के पूर्वी तट और कर्णफुली नदी के मुहाने पर स्थित यह शहर, देश के दक्षिणी विभाग में पड़ता है। 2011 में इसकी अनुमानित जनसंख्या 65 लाख से अधिक थी। दक्षिण एशिया में यह वाणिज्य, उद्योग और जहाजरानी (शिपिंग) का एक प्रमुख केंद्र है। यह दुनिया के सबसे तेजी से विकसित होते महानगरों में से भी एक है।
ढाका मेट्रो रेल
ढाका मेट्रो (Dhaka Metro) बांग्लादेश की राजधानी और सबसे बड़ा शहर ढाका में निर्माणाधीन एक अनुमोदित मेट्रो रेल प्रणाली है। यह सरकार की परिवहन समन्वय प्राधिकरण (डीटीसीए) द्वारा तैयार 20 साल की लंबी सामरिक परिवहन योजना (एसटीपी) का हिस्सा है। वर्तमान में मेट्रो रेल प्रणाली में एमआरटी (मास रैपिड ट्रांजिट) लाइन-6 के रूप में संदर्भित एक लाइन शामिल है, जिसमें भविष्य में अन्य मेट्रो रेल लाइनों को जोड़ा जाएगा।